


Ika-5 ng Marso, Sabado IV 


SABADO PAGKARAAN NG MIYERKULES NG ABO 


Panalangin Sa Umaga 
PASIMULA 


Panginoon, buksan mo ang ating mga labi. 
At pupurihin ka ng aking bibig. 


PAANYAYA SA PANALANGIN ANTIPONA 


Kung ngayon ay marinig mo ang tinig ng Panginoon, huwag sanang maging matigas ang 
iyong puso. 


Salmo 95 


Tayo ay lumapit sa “ting Panginoon, Siya ay awitan, 

Ating papurihan ang batong kublihan nati't kalakasan. 

Tayo ay lumapit sa kanyang harapan na may pasalamat, 

Siya ay Purihin ng mga awiting may tuwa at galak. (Antipona) 


Sapagkat ang Diyos ay ang Panginoong napakadakila, 

Ang dakilang Haring higit sa sinuman na binabathala. 

Nasa kanyang palad ang buong daigdig. pati kalaliman, 

Ang lahat ay kanya maging ang mataas nating kabundukan. 

Kanya rin ang dagat at pati ang lupa na kanyang nilalang. (Antipona) 


Tayo ay lumapit, sa kanya'y sumamba at magbigay-galang, 
Lumuhod sa harap nitong Panginoong sa ati” y lumalang. 
Siya ang ating Diyos, tayo ay kalinga niyang mga hirang, 
Mga tupa tayong inaalagaan. (Antipona) 

Ang kanyang salita ay ating pakinggan: 

“Iyang inyong puso'y huwag patigasin, 

Tulad ng ginawa ng inyong mga magulang 

Nang nasa Meriba, sa ilang ng Masa. 

Ako ay tinukso't doon ay sinubok ng inyong magulang, 

Bagamat nakita ang aking ginawang sila” ng nakinabang. (Antipona) 





Apatnapung taon, sa inyong ninuno ako ay nagdamdam, 
Ang aking sinabi, “Sila ay suwail, walang pakundangan 
At ang mga utos ko ay sinuway!” 

Dahil sa galit ko, ako ay sumumpang di sila daratal, 

Sa lupang pangakong aking inilaan.” (Antipona) 


Papuri sa Ama, at sa Anak, at sa Espiritu Santo: 
Kapara noong una, ngayon at magpasawalang hanggan. Amen. (Antipona) 


AWIT 


BUKSAN AN GAMING PUSO 
Eduardo Hontiveros, S]. 


Buksan ang aming puso, 
turuan mong mag-alab, 
Sa bawat pagkukuro, 
lahat ay makayakap. 


Buksan ang aming isip, 
sikatan ng liwanag. 

Nang kusang matangkilik, 
tungkuling mabanaag. 


Buksan ang aming palad, 
sarili'y maialay, 
Tulungan mong ihanap, 
kami ng bagong malay. 

MGA ANTIPONA AT SALMO 


Antipona1:.: Aawit kaming lagi ng papuri sa ngalan mong Kataas-taasan at awa mo'y 
ihahayag sa pagbubukang-liwayway. 


Salmo 92 
(Pagpupuri sa Diyos na Manlilikha) 


Ang magpasalamat sa PANGINOONG Diyos ay mabuting bagay, 
Umawit na lagi, purihin ang ngalang Kataas-taasan. 

Pag-ibig n'yang wagas 

Ay dapat ihayag, kung bukang-liwayway, 

Pagsapit ng gabi, 

Ang katapatan n'ya'y ihayag din naman. 

Ito'y ipahayag sa saliw ng alpa't tugtuging salteryo, 

Sa magandang himig ng tugtuging lira'y ipahayag ito. 


Ako'y nagagalak sa iyong ginawa na kahanga-hanga, 

Sa lahat ng ito, ako'y umaawit dahilan sa tuwa. 

O pagkadakila! Kay dakila, PANGINOON, ng iyong ginawa, 
Ang iyong isipan ay sadyang mahirap naming maunawa. 


Sa pahat na isip, ang bagay na ito ay di nalalaman, 

Hindi malilirip ni mauunawa ng sinumang mangmang 

Ang mga masama, kahit na dumami, sila ma'y umunlad, 

Yaong sasapitin nila't hahantungan ay pagkapahamak, 

Sapagkat ikaw lang, PANGINOON, ang dakila't walang makatulad. 
Nababatid naming lilipuling lahat ang iyong kaaway, 

At lahat ng taong masama ang gawa ay mapipilan. 


Ako'y ginawa mong sinlakas ng torong mailap sa gubat, 
Ako'y pinagpala't pawang kagalakan yaong dinaranas. 
Aking nasaksihan yaong pagkalupig ng aking kaaway, 
Pati pananaghoy ng mga masama'y aking napakinggan. 
Katulad ng palma, ang taong matuwid tatatag ang buhay, 
Parang mga sedro, kahoy sa Libano, lalagong mainam. 


HEN 





WA 
O - TUN 6. LUIS, MAY 


Parang punong-kahoy na doon natanim sa tahanan ng Diyos, 
Sa banal na templo, ito ay lalago na nakalulugod. 

Tuloy ang pagbunga kahit na ang punong ito ay tumanda, 
Luntia't matatag, at ang dahon nito ay laging sariwa. 

Ito'y patotoo na ang Panginoo'y tunay na matuwid, 

Siya kong sanggalang, matatag na batong walang bahid dungis. 


(Papuri sa Ama at...) 


Antipona1:.:5 Aawit kaming lagi ng papuri sa ngalan mong Kataas-taasan at awa mo'y 
ihahayag sa pagbubukang-liwayway. 


Antipona2:  Lilikha ako sa inyo ng bagong puso at hihingahan ko kayo ng bagong espiritu. 


Awit: Ezekiel 36:24-28 
(Papanibaguhin ng Panginoon ang kanyang bayan) 


Titipunin ko kayo mula sa iba't ibang bansa 
Upang ibalik sa inyong bayan. 


Wiwisikan ko kayo ng tubig na dalisay 
Upang kayo'y luminis. 

Aalisin ko rin ang naging mantsa ninyo 
Dahil sa inyong mga diyus-diyusan. 


Bibigyan ko kayo ng bagong puso at bagong espiritu. 
Ang masuwayin ninyong puso 
Ay gagawin kong masunurin. 


Bibigyan ko kayo ng aking Espiritu 

Upang makalakad kayo ayon sa aking mga tuntunin 
At masunod ninyong mabuti ang aking mga utos. 
Ititira ko kayo sa lupaing 

Ibinigay ko sa inyong mga ninuno. 


Kayo ay magiging bayan ko at ako ang inyong Diyos. 


(Papuri sa Ama at...) 

Antipona2:  Lilikha ako sa inyo ng bagong puso at hihingahan ko kayo ng bagong espiritu. 





Antipona 3: Pupurihin kang lagi ng mga sanggol at bata. 


Salmo 8 
(Ang Diyos ay maringal at ang tao'y marangal) 


Ikaw, O PANGINOON, Diyos namin, 
Laganap sa lupa ang iyong luningning, 
At hanggang sa langit laging pupurihin. 


Aawitang lagi niyong mga bata, 

Na wala pang malay at sariling diwa. 
Matibay na muog ikaw ay naghanda 
Laban sa kaaway, kalabang masama. 


Ang likha mong langit, kung aking pagmasdan, 
Pati mga tala, bituin at buwan, 

Ano nga ang tao upang 'yong alalahanin? 

Ay ano nga siya na sukat mong kalingain? 


Nilikha mo siya, na halos kapantay 
Ng iyong luningning at kadakilaan! 
Pinamahala mo sa buong daigdig, 

Sa lahat ng bagay malaki't maliit, 
Mga baka't tupa, hayop na mabangis 
At lahat ng ibong nasa himpapawid, 


At maging sa isda, sa "lalim ng tubig. 


Sa buong daigdig, ikaw PANGINOON namin, 
Ang banal mong ngalan ay dadakilain! 


(Papuri sa Ama at...) 


Antipona 3: Pupurihin kang lagi ng mga sanggol at bata. 

MAIKLING PAGBASA NG SALITA NG DIYOS (Isaias 1:16-18) 


IN akap na kayo, magbalik-loob sa akin. Talikdan na ninyo ang masasamang 
gawain. Tumigil na kayo sa paggawa ng masama. Pag-aralan ninyong gumawa ng 
mabuti, pairalin ang katarungan, itigil ang pang-aapi, tulungan ang mga ulila, ipagtanggol 
ang mga balo. 

Halikayo at magliwanagan tayo. Gaano man karami ang inyong kasalanan, handa akong 
ipatawad ang lahat ng iyan. Kahit na kayo'y maruming-marumi sa kasalanan, kayo'y 
magiging busilak sa kaputian. 


TUGUNAN 


Ililigtas ako ng Diyos mula sa bitag ng kaaway. 
- Tliligtas ako ng Diyos mula sa bitag ng kaaway. 


Mula sa mga taong sa aki'y manlilinlang sa pamamagitan ng kasinungalingan, 
- at mula sa bitag ng kaaway. 


Papuri sa Ama, at sa Anak at sa Espiritu Santo. 
- Tliligtas ako ng Diyos mula sa bitag ng kaaway. 


PAPURING AWIT NI ZACARIAS 


Antipona: [Kung nais ninyong maging tunay na anak ng iyong Amang nasa langit, dapat 


ninyong ipanalangin ang sa inyo'y mga umuusig, at ang mga nagwiwika laban 
sa inyo ng lahat ng uri ng kasamaan, wika ng Panginoong mahal. 


Purihin ang Panginoong Diyos ng Israel! 
Sapagka't nilingap niya at pinalaya ang kanyang bayan. 


At nagpadala siya sa atin ng isang makapangyarihang Tagapagligtas, 
Mula sa lipi ni David na kanyang lingkod. 


Ipinangako niya sa pamamagitan ng kanyang banal na propeta noong una, 
Na ililigtas niya tayo sa ating mga kaaway, 
At sa kamay ng lahat ng napopoot sa atin. 

Ipinangako rin niya na kahahabagan ang ating mga magulang, 
At aalalahanin ang kanyang banal na tipan. 


Iyan ang sumpang binitiwan niya sa ating amang si Abraham, 

Na ililigtas tayo sa ating mga kaaway, 

Upang walang takot na makasamba sa kanya, 

At maging banal at matuwid sa kanyang paningin, habang tayo'y nabubuhay. 


Ikaw naman, anak, ay tatawaging propeta ng Kataas-taasan, 

Sapagka't mauuna ka sa Panginoon upang ihanda ang kanyang mga daraanan, 
At ituro sa kanyang bayanang landas ng kaligtasan, 

Ang kapatawaran ng kanilang mga kasalanan. 


Sapagka't lubhang mahabagin ang ating Diyos, 

Magbubukang-liwayway sa atin ang araw ng kaligtasan. 

Upang magbigay-liwanag sa mga nasa kadiliman at nasa ilalim ng kamatayan, 
At patnubayan tayo tungo sa daan ng kapayapaan. 


(Dadasalin ang Papuri at uulitin ang Antipona) 


PANGKALAHATANG PANALANGIN 


Upang gawin tayong bagong sangnilikha, binigyan tayo ni Kristong Panginoon ng mga 
tubig ng muling pagsilang at inihanda ang hapag ng kanyang salita at kanyang katawan. 
Manawagan tayo sa kanya at sabihin: 


Panginoon, panibaguhin mo kami sa iyong biyaya. 
Hesus, maamo at mababang-loob, pagkalooban kami ng awa, kabutihan at kaloobang 


mapagpakumbaba, 
- gawin mo kaming maunawain sa lahat ng aming kapwa. 


Turuan mo kaming tunay na maging kapwa sa lahat ng nahahapis at nagugulo, 
- at matularan ka bilang Mabuting Samaritano. 

Ipanalangin nawa ng Mahal na Birhen, na iyong Ina, ang lahat ng mga umako ng buhay- 
panata ng kalinisan, 
- upang mapalalim nila ang kanilang pagtatalaga ng sarili sa iyo at sa Simbahan. 





Pagkalooban kami ng biyaya ng iyong habag, 
- patawarin ang aming pagkakasala at ang parusa nito'y ipatawad. 


AMA NAMIN 
PANGWAKAS NG PANALANGIN 


mang makapangyarihan, 
ibaling ang aming mga puso sa iyo. 

Sa paghahanap sa kaharian mo at pag-ibig sa kapwa-tao, 
kami nawa'y maging bayang sumasamba sa iyo 
sa diwang totoo 
sa pamamagitan ni Hesukristo, 
kasama ng Espiritu Santo magpasawalang hanggan. 
Amen. 


PAGHAYO 
(Kung may pari o diacono) 


Sumainyo ang Panginoon 
at sumaiyo rin. 


Pagpalain kayo ng Makapangyarihang Diyos Ama, Anak at Espiritu Santo. 
Amen. 


(Kung walang pari o diacono) 
Pagpalain nawa tayo ng Panginoon, iligtas tayo mula sa lahat ng kasamaan 


at akayin tayo sa buhay na walang hanggan. 
Amen. 





UNANG LINGGO SA PAHAHON NG KUWARESMA 


Panalangin sa Takipsilim (I) 


PASIMULA 


O Diyos, halina at ako'y tulungan. 
O Panginoon, magmadali ka sa iyong pagdamay. 


Papuri sa Ama, at sa Anak, at sa Espiritu Santo, 
Kapara noong una, ngayon at magpasawalang hanggan. Amen. 


AWIT 


BUKSAN ANG AMING PUSO 
Eduardo Hontiveros, S]. 


Buksan ang aming puso, 
turuan mong mag-alab, 
Sa bawat pagkukuro, 
lahat ay makayakap. 


Buksan ang aming isip, 
sikatan ng liwanag. 

Nang kusang matangkilik, 
tungkuling mabanaag. 


Buksan ang aming palad, 
sarili'y maialay: 
Tulungan mong ihanap, 
kami ng bagong malay. 

MGA ANTIPONA AT SALMO 





Antipona1: 8 Tulad ng nagbabagang kamanyang, Panginoon, dalangin ko nawa'y bigyan ng 
tugon. 


Salmo 141:1-9 


(Panalangin sa panahon ng panganib) 


Sa iyo, Panginoon, ako'y dumadalangin 
Sa aking pagtawag, ako sana'y dinggin. 
Ang aking dalangin sana'y tanggapin mo, 
Masarap na samyong handog na insenso, 
Ariing panggabing handog ko sa iyo. 


O Panginoon ko, bibig ko'y bantayan, 
Ang mga labi ko'y lagyan mo ng bantay. 
Huwag mong babayaang ako ay matukso, 
Sa gawang masama ay magumon ako, 
Ako ay ilayo, iiwas sa lilo, 

Sa handaan nila'y nang di makasalo. 


Pagka't may pag-ibig, ang mabuting tao 
Pwedeng magparusa't pagwikaan ako, 
Nguni't ang masama ay hindi ko ibig 

Na ang aking ulo'y buhusan n'ya ng langis: 
Pagka't ang dalangin at lagi kong hibik, 

Ay laban sa gawa niyang malulupit. 


Kung sila'y bumagsak tuloy na hatulan, 
Maniniwala na ang mga nilalang 

Na ang salita mo ay katotohanan. 
Tulad ng panggatong na pira-piraso, 

Sa pinaglibinga'y kakalat ang buto. 


Di ako hihinto, n'yaring pananalig, 

Ang pag-iingat mo'y aking ninanais, 
H'wag mong itutulot, buhay ko'y mapatid. 
Sa mga patibong ng taong balakyot, 
Ingatan mo ako, ilayo mong lubos. 

(Papuri sa Ama at...) 





Antipona 1: Tulad ng nagbabagang kamanyang, Panginoon, dalangin ko nawa'y bigyan ng 
tugon. 


Antipona 2: 8 Panginoon, ikaw ang aking tanggulan, ikaw lamang ang nais ko sa buhay. 


Salmo 142 


(Ikaw, Panginoon, ang aking tanggulan) 


Ako ay humingi ng tulong sa Diyos, 
Ako ay dumaing, sa kanya'y lumuhog, 
Ang aking dinala'y lahat kong hinaing, 
At ang sinabi ko'y pawang suliranin. 


Nang ako ay halos wala nang pag-asa, 
Ang dapat kong gawi'y nalalaman niya. 
Sa landas na aking pinagdaraanan, 

May handang patibong ang aking kaaway. 


Sa aking paligid, nang ako'y lumingon, 
Wala ni isa man akong makatulong. 
Wala kahit isa na magsasanggalang, 
Ni magmalasakit na kahit sinuman. 


Ako ay humibik, sa PANGINOON dumaing, 
Sa Tagapagligtas, ako'y dumalangin, 

Pagkat siya lamang ang lunas sa akin. 
Dinggin ang hibik ko, ako ay tulungan, 
Pagkat halos ako'y di makagulapay. 

Iligtas mo ako sa mga kaaway, 

Na mas malalakas ang mga katawan. 


Sa suliranin ko, ako ay hanguin 

At ang pangalan mo'y aking pupurihin, 
Sa gitna ng madlang mga lingkod mo rin 
Sa kabutihan mong ginawa sa akin! 


(Papuri sa Ama at...) 

Antipona 2: 8Panginoon, ikaw ang aking tanggulan, ikaw lamang ang nais ko sa buhay. 


Antipona 3: Nagpakababa ang Panginoong Hesus, at siya'y itinampok ng Diyos. 


Awit: Filipos 2:6-11 
(Si Kristo, ang Banal na Lingkod ng Diyos) 


Bagama't siya'y Diyos, 
Hindi nagpilit si Hesus 
Na manatiling kapantay ng Diyos, 


Bagkus hinubad niya ang lahat ng katangian ng pagka-Diyos. 
Nagkatawang-tao at namuhay na isang alipin. 


Nang maging tao siya'y nagpakababa 
At naging masunurin hanggang kamatayan, 
Oo, hanggang kamatayan sa krus. 


Kaya naman, siya'y itinampok ng Diyos, 
At binigyan ng pangalang higit sa lahat ng pangalan. 


Anupa't ang lahat ng nilalang na nasa langit, 

Nasa lupa, at nasa ilalim ng lupa, 

Ay maninikluhod at sasamba sa kanya. 

At ipahahayag ng lahat na si HESUKRISTO ANG PANGINOON, 
Sa ikararangal ng Diyos Ama. 


(Papuri sa Ama at...) 


Antipona 3: Nagpakababa ang Panginoong Hesus, at siya'y itinampok ng Diyos. 





MAIKLING PAGBASA NG SALITA NG DIYOS (2 Corinto 6:1-4a) 


pinamamanhik namin sa inyo sa huwag ninyong sayangin ang pagkakataong ibinibigay 
sa atin ng Diyos. Sapagkat sinasabi niya: 

“Sa kaukulang panahon ay pinakinggan kita, 

Sa araw ng pagliligtas, sinaklolohan kita.” 

Tingnan ninyo! Ngayon na ang panahong nararapat! 

Ngayon ang araw ng pagliligtas! 

Iniwasan kong makagawa ng anumang ipagdaramdam ninuman upang hindi mapulaan 


ang aking paglilingkod. Sa halip, ipinakikilala ko sa lahat ng paraan na ako'y lingkod ng 
Diyos. 


TUGUNAN 


Pakinggan, O Panginoon, at kaawaan mo kami, sapagkat kami'y nagkasala sa iyo, 
- Pakinggan, O Panginoon, at kaawaan mo kami, sapagkat kami'y nagkasala sa iyo. 


Dinggin ang aming abang kahilingan, O Hesukristo, 
- sapagkat kami'y nagkasala sa iyo. 


Papuri sa Ama, at sa Anak at sa Espiritu Santo. 
- Pakinggan, O Panginoon, at kaawaan mo kami, sapagkat kami'y nagkasala sa iyo. 


PAPURING AWIT NI MARIA 


Antipona: Hindi lamang sa tinapay nabubuhay ang tao kundi sa bawat salitang namumutawi 


sa bibig ng Diyos. 


Ang puso ko'y nagpupuri sa Panginoon, 
At nagagalak ang aking espiritu dahil sa Diyos na aking tagapagligtas. 
Sapagka't nilingap niya ang kanyang abang lingkod! 


At mula ngayon, ako" y tatawaging mapalad ng lahat ng salinlahi, 
Dahil sa mga dakilang bagay na ginawa sa akin ng Makapangyarihan 
Banal ang kanyang pangalan! 


Kinahahabagan niya ang mga may takot sa kanya, 
Sa lahat ng sali't saling lahi. 

Ipinakita niya ang lakas ng kanyang mga bisig, 
Pinangalat niya ang mga palalo ang isipan. 


Ibinagsak niya ang mga hari mula sa kanilang trono, 
At itinaas ang mga nasa abang kalagayan. 


Binusog niya ng mabubuting bagay ang mga nagugutom, 
At pinalayas niyang wala ni anuman ang mayayaman. 


Tinulungan niya ang kanyang bayang Istael, 
Bilang pagtupad sa pangako niya saating mga magulang, 
Kay Abraham at sa kanyang lahi, magpakailanman! 


(Dadasalin ang Papuri at uulitin ang Antipona) 
PANGKALAHATANG PANALANGIN 


Dakilain natin si Kristong Panginoon, na ating naging tagapagturo at halimbawa, at ating 
kapatid. Dumadalangin tayo sa kanya at wikain: 


Panginoon, punuin mo ang iyong sambayanan ng iyong buhay. 


Panginoon Hesus, tumulad ka sa amin sa lahat ng bagay maliban sa kasalanan, turuan mo 
kaming makibahagi sa iba sa kanilang kaligayahan at kalungkutan, 
- upang umunlad ang aming pagmamahalan araw-araw. 


Tulungan mo kaming pakanin ka sa pamamagitan ng pagbibigay ng pagkain sa kapwang 
nagugutom, 

- at painumin ka sa pamamagitan ng pagbibigay sa kapwang nauuhaw ng tubig na 

kanyang maiinom. 


Binuhay mo si Lazaro mula sa pagkahimlay sa kamatayan, 
- ipagkaloob mong ang mga namatay sa kasalanan ay muling mabuhay sa pamamagitan 
ng pananampalataya at pagbabalik-loob na tunay. 





Akitin ang marami na ikaw'y sundan nang may maalab na pagnanasa at pagiging ganap, 
- sa pamamagitan ng halimbawa ng Mahal na Birheng Maria at mga banal. 


Ang mga yumao nawa'y muling mabuhay sa iyong kaluwalhatian, 
- upang tamasahin ang iyong pagmamahal magpakailanman. 


AMA NAMIN 


PANGWAKAS NG PANALANGIN 


mang makapangyarihan, 
sa Kuwaresma na aming ipinagdiriwang 

maunawaan nawa namin ang kahulugan 
ng pagkamatay at muling pagkabuhay ng iyong Anak 
at turuan kaming ito'y mapagnilayan sa aming buhay, 
sa pamamagitan ni Hesukristo, 
kasama ng Espiritu Santo magpasawalang hanggan. 
Amen. 


PAGHAYO 


(Kung may pari o diacono) 


Sumainyo ang Panginoon 
at sumaiyo rin. 


Pagpalain kayo ng Makapangyarihang Diyos Ama, Anak at Espiritu Santo. 
Amen. 


(Kung walang pari o diacono) 
Pagpalain nawa tayo ng Panginoon, iligtas tayo mula sa lahat ng kasamaan 


at akayin tayo sa buhay na walang hanggan. 
Amen. 





NT pananong 
@-:- NA 


Panalanging sa Gabi 





PASIMULA 


O Diyos, halina at ako'y tulungan. 
O Panginoon, magmadali ka sa iyong pagdamay. 


Papuri sa Ama, at sa Anak, at sa Espiritu Santo, 
Kapara noong una, ngayon at magpasawalang hanggan. Amen. 


AWIT 


Pinupuri ka namin dahil sa "yong kalinga, 
Dakila naming Amang puspos ng pagpapala, 
Kaloob sa ami'y pag-ibig na mahiwaga, 

Na kahit na sa paghimlay ay nagtitiwala. 


Sa pagsapit ng dilim, panatag na hihimlay 

Upang panibaguhin ang lakas na "yong bigay. 

Ang hanapin nawang lagi'y ang ganap mong buhay, 
Tiyak na makakamtan, biyayang kaligtasan. 


Antipona 1: 8 Panginoon, kami'y kaawaan at dinggin ang aming dasal. 


Salmo 4 


(Pasasalamat) 


Sagutin mo ako sa aking pagtawag, 
PANGINOONG Diyos na aking kalasag, 
Ikaw na humango sa dusa ko't hirap, 
Ngayo'y pakinggan mo, sa aki'y mahabag. 


Hanggang kailan pa kaya lilibakin 
Niyong mga tao ang iyong alipin? 
Hanggang kailan pa nila iibigin 

Ang walang halaga't pagsisinungaling? 


Dapat mapagkuro ninyo at malaman 
Na mahal ng PANGINOON akong kanyang hirang, 
Dinirinig niya sa pananawagan. 

Nagagalit ka man, sala ay iwasan, 

Sa loob ng silid ikaw ay magnilay, 

Ihandog sa PANGINOON, yaong wastong alay, 
Ang pagtitiwala sa kanya ibigay. 





Ang marami niya'y yaong nagsasabi: 
“Masaganang biyaya ay buhusan kami, 
At pagkalooban ng habag mo, PANGINOON!” 


O Diyos, ang ligayang bigay mo sa akin, 
Higit na di hamak sa galak na angkin, 
Nilang may maraming imbak na pagkain 


At iniingatang alak na inumin. 


Sa aking paghimlay, ako'y mapayapa, 
Pagkat ikaw, PANGINOON, ang nangangalaga. 


(Papuri sa Ama at...) 
Antipona 1: 88 8Panginoon, kami'y kaawaan at dinggin ang aming dasal. 
Antipona 2: 8Sa katahimikan ng gabi, awitan ang Diyos ng papuri. 


Salmo 134 


(Panalangin sa Takipsilim sa Templo) 
Lumapit sa PANGINOON, at kayo'y magpuri, 
Kayong naglilingkod sa templo, kung gabi. 
Sa loob ng templo siya'y papurihan 
Kayo'y dumalangin na taas ang kamay. 
Nawa'y pagpalain kayo ng Lumikha, 
Ng Diyos na lumikha ng langit at lupa, 
Magmula sa Sion, tanggapin ang pala. 
(Papuri sa Ama at...) 


Antipona 2: 8Sa katahimikan ng gabi, awitan ang Diyos ng papuri. 


aaa ff 





PAGBASA NG SALITA NG DIYOS (Deuteronomio 6:4-7) 


inggin ninyo mga Israelita: Ang PANGINOON lamang ang Diyos. Ibigin ninyo siya 

nang buong puso, kaluluwa at lakas. Ang mga utos niya ang itanim ninyo sa inyong 
isip. Ituro ninyo ito sa inyong mga anak, sa loob at sa labas ng inyong tahanan, sa oras ng 
paggawa at pamamahinga, sa lahat ng lugar at sa lahat ng panahon... 


TUGUNAN 


Sa iyong mga kamay, Panginoon, inihahabilin ko ang aking kaluluwa. 
- Sa iyong mga kamay, Panginoon, inihahabilin ko ang aking kaluluwa. 


Tinubos mo kami, Panginoong Diyos ng katotohanan, 
- inihahabilin ko ang aking kaluluwa. 


Papuri sa Ama at sa Anak, at sa Espiritu Santo. 
- Sa iyong mga kamay, Panginoon, inihahabilin ko ang aking kaluluwa. 


PAPURING AWIT NG EBANGHELYO 


Antipona: Habang kami'y gising, Panginoon, kami ay ingatan, bantayan kami habang 
kami'y nahihimlay, upang sa paggising, manatili kaming kasama ni Kristong 
nagbabantay, at sa pagtulog, makapahinga kami sa kanyang kapayapaan (aleluya). 


Kunin mo na, Panginoon ang iyong abang alipin, 
Ayon sa iyong ipinangako: 


Yamang nakita na ng aking mga mata ang iyong pagliligtas, 
Na inihanda mo para sa lahat ng bansa: 


Liwanag itong tatanglaw sa mga Hentil, 
At magbibigay karangalan sa iyong bayang Israel. 





NT Nama 
sr 
TOL LAU IM 


PANGWAKAS NA PANALANGIN 


py" 

samahan kami ngayong gabing magdamag. 

Sa pagdating ng araw, 

makabangon nawa kami sa pagkahimlay, 

upang magalak sa pagkabuhay ng iyong Kristo, 

na nabubuhay at naghahari magpasawalang hanggan. 
Amen. 


PAGHAYO 


Gawaran nawa tayo ng Makapangyarihang Diyos ng gabing panatag at mapayapang 
pagkahimlay. 
- Amen. 


AWIT O PANALANGIN NG PAPURI KAY MARIA 


Aba Ginoong Maria, napupuno ka ng grasya. 
Ang Panginoong Diyos ay sumasaiyo. 

Bukod kang pinagpala sa babaeng lahat 

At pinagpala naman ang iyong Anak na si Hesus. 


Santa Maria, Ina ng Diyos, 
Ipanalangin mo kaming makasalanan 
Ngayon at kung kami'y mamamatay. 
Amen. 

